भजनगदे

भ्रन्‍सी चिमुला प्रभु येशू

को: भ्रन्‍सी चिमुला प्रभु येशू एसे लबा कबुल ढन्‍दासी (२)

लाबा सङ्‌गुल खसैनोन, (२) ङा चिला एला ग्‍याम च्‍यासी (२)

१. जिन्‍दगीला ग्‍यालमरी खानदेन ग्‍युरो भ्रसैनोन

पापसे प्‍लिङ्‌बा चु ल्‍हुइरी पुजुसे ङादा ब्‍लोसैनोन

जिन्‍दगीला ग्‍यालमरी एलान जयजय लदासी (२)

विश्‍वासरी य्‍हाङय्‍होङ आतना ङा चिला एला ग्‍याम च्‍यासी (२)

२. जस्‍तोन दुख नातोःसै धन्‍दा सुर्दा ङाइ आल

जम्‍मानसे ङादा ख्‍लासैनोन येशू एदा ङाइ आख्‍ला

एसेन सुङ्‌बा वचनदा चु सेमरी थुम ढन्‍सी (२)

एला मायारी ताङ्‌सी ङा चिला एदा भ्रन्‍दासी (२)

हो...हो...होसन्‍ना

हो...हो...होसन्‍ना (२) हल्‍लेलूयाह होसन्‍ना

य्‍हाङलान प्रभुदा होसन्‍ना

\bd

१. \bd* ङा पापरी क्‍याल्‍बा धुइरी ह्राङला कासे ख्रुसी पिन्‍जी

ङा धोपरी भ्रबा धुइरी नाङ्‌सल म्रासी ग्‍यालम उन्‍जी

प्रशंसा फुल्‍ला चु ङाला सेमहेन्‍से (२)

य्‍हाङलान प्रभुदा प्रशंसा (२)

\bd

२. \bd* ङा ह्रिल्‍सी भ्रबा धुइरी यारी चुङ्‌सी ख्रेन्‍सी पिन्‍जी

जम्‍मानसेन ख्‍लाबा धुइरी येशूसे ङादा ह्रो पिन्‍जी

म्‍होइगो लला ङाला चु सेमहेन्‍से (२)

य्‍हाङलान प्रभुदा प्रशंसा (२)

\bd

३. \bd* ङाला मिख्‍ली फ्‍यासी पिन्‍जी थिबा सेमदा थुइसी पिन्‍जी

शैतानना बन्‍धनग्‍यामसे तिनी ङादा ब्‍लासी पिन्‍जी

म्‍होइगो लला ङाला चु सेमहेन्‍से (२)

य्‍हाङलान प्रभुदा प्रशंसा (२)

ङा पापरी क्याल्बा ...

गिकसेम गिकदा माया लाइ

को: गिकसेम गिकदा माया लाइ, येशूला ल्‍हुइदै म्राङना लाइ (२)

जम्‍मासेन येशूदा विश्‍वास लाइ, शैतानी शासन भ्रेना लाइ (२)

१. य्‍हाङलान नाम्‍सा य्‍हुल्‍सारी ज्‍योज्‍यो आले जम्‍मान ढिक्‍दासी (२)

येशूला महिमा लतोःला येशूला य्‍हुल्‍सा भतोःला (२)

२. थान्‍गे य्‍हाङसे घ्रेननोन आश जमा य्‍हाङ तला स्‍वर्गरी बास (२)

स्‍वर्गदूतदेन ढिक्‍दासी येशूला लला जयजयकार (२)

थुजेछे मुला येशू ह्राङदा

को: थुजेछे मुला येशू ह्राङदा दयामायाला लागिरी (२)

कलबरी गङ्‌री फेप्‍सीनम सिपिन्‍जी पापीला लागिरी (२)

ह... हल्‍लेलूयाह तगै येशू ह्राङलान छानरी (२)

१. [प्रशंसा तगै येशू ह्राङदा दयामायाला लागिरी

फेप्‍खजी दोःसी सोदासी छार जुनी पिन्‍बाला लागिरी (२)]

ह... हल्‍लेलूयाह तगै येशू ह्राङलान छानरी (२)

२. [जयजय तगै येशू ह्राङदा दयामायाला लागिरी

पवित्र ह्राङला आत्‍मासे मोलम ङन्‍दा पिन्‍बारी (२)]

ह ह ह हल्‍लेलूयाह तगै येशू ह्राङलान छानरी (२)

जम्‍बुलिङ य्‍हाङला दिम आहिन

को: [जम्‍बुलिङ य्‍हाङला दिम आहिन न्‍हीरेला लागिरी चितोःबा चिम

चु ल्‍हुइएन य्‍हाङला आहिन चु ल्‍हुइ य्‍हाङला आत्‍माला दिम (२)]

येशूरी विश्‍वास लबादा (२) स्‍वर्गरी मुला जुकजुकला दिम (२)

१. [येशूरी विश्‍वास लबाला खाइमै आत आत्‍माला नाश

चु ल्‍हुइ सिसी निसैनोन आत्‍मा तला स्‍वर्गरी बास (२)]

सेम य्‍हाङला क्रासैनोन (२) स्‍वर्गरी दोःसी ह्रुप तबा आश (२)

२. [तिगदा जजा सेम थोसे य्‍हाङ येशूरी मुबागदेसे

स्‍वर्गला य्‍हुल्‍सारी निबादा अधिकार याङ्‌बागदेसे (२)]

आशनोन आरेबा म्‍हि ह्रङ् (२) दुङाल ढन्‍सी आक्रासे (२)

जन्‍मा मी पिन्‍बा आबा आमासे

को: जन्‍मा मी पिन्‍बा आबा आमासे ए ङादा ख्‍लासी निमुला (२)

चु जुनी पिन्‍बा प्रभुसे सदन माया लमुला (२)

१. चु होई जम्‍बुलिङरी मी आबा आमाला माया सोदे भर

ज्‍योज्‍यो आल्‍ला माया म्राङदे भर [प्रभुला माया जुनी जुनी भर (२)]

२. ओ ज्‍योजो आले नाना आङा भेनान ढिक्‍सी रेतोःजी

ओ आखे अगु आबा आमा [प्रभुदा य्‍हाङसे य्‍हाङसे तेन्‍तोःजी (२)]

३. य्‍हाङगदे जम्‍मान ढिक्‍दासी आज्‍यबा रिमठिम ख्‍लातोःजी

प्रभुदा विश्‍वास लतोःजी [थेदान तेन्‍सी तेन्‍सी थान्‍तोःजी (२)]

पापसे मी ङाला सेमी क्राबा

को: पापसे मी ङाला सेमी क्राबा ह्राङलान ङाम्‍री ङा खबा (२)

ङाला पापदा ख्रुसी पिन्‍गो [हे प्रभु ह्राङलान ङाम्‍री थान्‍सी पिन्‍गो (२)]

१. चु ल्‍हुइला जम्‍मान ग्‍यालमरी ह्राङसे ङादा ह्रो पिन्‍गो (३)

चु ङाला ल्‍हुइरी भङ पिन्‍गो ह्राङदेन छ्‌याम छ्‌याम भ्रपुङ्‌गो

२. थे एला सेम्‍से म्‍हन्‍बा ह्राङ ह्राङलान तालसे भ्रपुङ्‌गो (३)

चु ङाला जम्‍मान गेताङरी ल्‍हानान मोलम मोलम पिन्स्य्‍हाूगो

सान्‍गोले ज्‍योज्‍योज्‍योज्‍यो आले नाना आङा

को: [सान्‍गोले ज्‍योज्‍यो आले नाना आङा ङादाए ताम गिक लाइ म्‍हन्‍जी

ह्राङनीदेन छ्‌यामनोन चिसीनम ज्‍यबा ज्‍यबा साङ्‌ग्‍युर ठाइ म्‍हन्‍जी (२)]

ङाइ थेःबा चु ताम ह्राङनीदा थेःना थेःना लाइ म्‍हन्‍जी (२)

१. [जम्‍मान य्‍हुल्‍बाला लागिरी थार्बाला ग्‍यालम उन्‍बारी

ए ङाला पापदा ख्रुबारी जम्‍बुलिङला खोर्लोरी (२)]

केवा किन्‍जीम येशूसे य्‍हाङदा छार जुनी छार जुनी पिन्‍बारी (२)

२. [तिरेम किन्‍बा केवारी येशूला साङ्‌ग्‍युर थुम ढन्‍सी

ए ङासे विश्‍वास लसमी सेमरी शान्‍ति याङ्‌खम्‍ला (२)]

नर्गलाथोरी आतना स्‍वर्गला य्‍हुल्‍सारी य्‍हुल्‍सारी निखम्‍ला (२)

रोशीम स्‍योङला घ्‍योइ कुनी

१. रोशीम स्‍योङला घ्‍योइ कुनी म्‍हेन्‍दोला ह्रङ्‌बा चु जुनी (२)

तीरेम सिनोन सितोःला य्‍हाङला चु ल्‍हुइ मुबा धुइरी (२)

आज्‍यबा ल्‍हेङ्‌मो थासुङ्‌गो सिमाम थानथान नितोःला (२)

२. याम्‍बुम न्‍हङ्‌ला बाइ कसाइ सिमाम थानथान नितोःसै (२)

आज्‍यबा ल्‍हेङ्‌मोदा ख्‍लादासी पापला ग्‍यालम भ्‍याङ्‌दासी (२)

ज्‍यबा ल्‍हेङ्‌मो थोबारी तामाङ सक्‍दान घोना लाइ (२)

३. राइरी मी घोजा खेतोःला य्‍हाङ तामाङसेन घोतोःला (२)

धारेम एला ङाला आभिना पापला ग्‍यालम भ्‍याङ्‌बारी (२)

सत्‍यला ग्‍यालम चुङ्‌बारी येशूदा विश्‍वास लतोःला (२)

४. तोर तोर म्‍हाबर ह्रि न्‍हङ्‌री छे चाम थाबा आम्‍तोरला (२)

ज्‍योज्‍यो आले क्‍योङ्‌नोन ढिक्‍दासी तिला ज्‍यबा तिला ज्‍यबा नाइबा घोतासी (२)

ज्‍यबा ग्‍यालमरी भ्रसमी तामाङ य्‍हुल्‍लान सेम छोर्ला (२)

तोरतोर सैलुङ ल्‍हारी मी

१. तोरतोर सैलुङ ल्‍हारी मी रा च्‍याबादेन म्‍हे च्‍याबा (२)

खात्‍बाला स्‍हु स्‍हेर खजी ङादा काङ सर्बादेन या धर्बा (२)

ल लु तेन्‍मै आतबा बोन्‍बोसे क्‍योन्‍मै आनिबा (२)

मन झै लमै आम्‍हबा तीरेम एसे थुर्मान चट तबा (२)

२. मार मार निबा गन्‍दी स्‍योङ घुमाउनेरी खिलिलि (२)

दुख पिरसे क्रोबासे सेम धिन्‍से म्‍हुनसे रोरो ख्‍याम (२)

म्‍हुइदेन क्‍युइसे आसिल्‍नी जी आइरकसे आसिल्‍नी (२)

तर एसे सुङ्‌बा ल्‍हेङ्‌मो गिसेन सिल्ज्यो चु सेम सिलिलि (२)

३. आम्‍मैले ज्‍यान तिग तजी जिन्‍दगी भरला ङाला पाप (२)

कक्‍लिङ् गोन्‍बो स्‍हेङ्‌सैनोन म्‍हानेरी हिगी भ्रिसाइनोन (२)

हाङ्‌गारी लुङ्‌दर फात्साइनोन ओम म्‍हाने पेमे गोम्‍साइनोन (२)

खाइमै घटब आतनी तीरेम एदा गोम्‍मान सुप म्‍हजी (२)

जम्‍बुलिङला म्‍हि ल्‍हुइरी

१. जम्‍बुलिङला म्‍हि ल्‍हुइरी पापरी केबा ङा कोलादा (२)

बाह्रै महिना बाह्रै काल पापरी क्‍याल्‍बा ङा कोलादा (२)

पापग्‍याम ङाइ फेला भिसीनम सितोःसै ङा सिला भिसीनम

फेप्‍खबा ङाला प्रभुदा ग्‍यार्जा तोङ्‌जा फ्‍याफुल्‍ला (२)

२. जम्‍बुलिङला म्‍हि ल्‍हुइरी पापरी केबा ङा कोलादा (२)

स्‍हु खसैनोन ङाइ लला स्‍हेर खसैनोन ङाइ लला (२)

सिसी निसै ए सोला स्‍वर्गरी एदा ग्‍ला तला

भिसी फेप्‍खबा प्रभुदा ग्‍यार्जा तोङ्‌जा फ्‍याफुल्‍ला (२)

३. जम्‍बुलिङला म्‍हि ल्‍हुइरी पापरी केबा ङा कोलादा (२)

भामरीम खगन थाबोरी ढा एला पाप धना लबारी (२)

कलबरी भिबा गङतेरी निबा मुला ङाला का

भिसी फेप्‍खबा प्रभुदा ग्‍यार्जा तोङ्‌जा फ्‍याफुल्‍ला (२)

आमासे टुहुरा ख्‍लासैनोन

१. आमासे टुहुरा ख्‍लासैनोन आबासे टुहुरा ख्‍लासैनोन (२)

गादे ज्‍यना माया लजी एसे खाइमै म्‍लेःबारी आखाम्‍बा (२)

गिन्‍दगी भर एदा तेसैनोन फासीन खाइमै आछाङ्‌बा (२)

२. जिन्‍दगीला ग्‍यालमरी खाइमम घ्‍युरो खाइमम खान (२)

जम्‍बुलिङला कनाकुनी खालङ्‌दामन निसैनोन (२)

आबा आमाला माया आयाङ्‌ना सदन मुबा ङाला सेम थानथान (२)

३. खात्‍बाला केवा ङाला मी सेर्खै बर्खै नामनोन (२)

गङ्‌सल जुनी निमा ग येशूला माया याङ्‌मा ग (२)

सिसी जिन्‍बा ङाला सेमरी तिलै लतोःला भिबा खम (२)

४. ङाला जोवनरी जे आतना फेप्‍खजी ए मि खालसी (२)

पूर्णेला लनी ह्राङ् लसी धोपधोपरी भ्रबा म्‍हि ल्‍हुइदा (२)

य्‍हुल्‍सान य्‍हाल य्‍हाल तना कि जम्‍बुलिङनोन छोर्ना कि (४)

ज्‍योज्‍या आले जहिलेन

केटी: [ज्‍योज्‍या आले जहिलेन पापरीन

क्‍याल्‍सी पापलान कैदी दोतासी] (२)

चु ल्‍हुइ निला तिलासी (२)

ज्‍योज्‍यो आले ए ङा मी थार्ला खालसी (२)

केटा: [नाना आङा ए ङा ह्राङ्‌बा पापीदा

थार्बा पिन्‍बा येशू चिम] (२)

पापग्‍याम थार्बा याङ्‌बारी (२)

नाना आङा ए ङासे येशूदा विश्‍वास लतोःबा चिम (२)

केटी: [ज्‍योज्‍यो आले ह्राङनीला चु ताम थेःमा

धन्‍देन विश्‍वास लाइ म्‍हन्‍जी] (२)

दरेम विश्‍वास ङाइ लजी (२)

ज्‍योज्‍यो आले ए ङा मि ढिक्‍सी भ्रतोःजी (२)

केटा: [नाना आङा ए ङा ह्रङ्‌बा ढिक्‍सी

य्‍हुल्‍साम य्‍हुल्‍सारी निदासी] (२)

खिम्‍जेम टोलरी वाङ्‌दासी (२)

नाना आङा ए ङासे येशूला वचन थेःना लाइ (२)

केटी: [ज्‍योज्‍यो आले ह्राङनीसे सुङ्‌मा ह्रङ्‌नोन

य्‍हुल्‍सा य्‍हुल्‍साला कनाकुनी] (२)

येशूला वचन दोसमी (२)

ज्‍योज्‍यो आले य्‍हाङला मि वंशन सक थार्ला (२)

केटा: [य्‍हा तला नाना आङा य्‍हा तला य्‍हा तला

मुलम गुङ्‌री स तला] (२)

वंशदा थार्ना लबारी (२)

नाना आङा ए ङासे छार ग्‍याम उन्‍तोःला (३)

तोर्सेला म्‍हाबर गङ्‌री

१. तोर्सेला म्‍हाबर गङ्‌री मी खसुम डानडुन बर्खरी (२)

म्‍हि ल्‍हुइ य्‍हाङला चोलासे जम्‍बुलिङरी केदासी (२)

चु जुनीदा आसेसम (२)

सत्‍यला ग्‍यामरी आभ्रसम सिसी मी दोला ङ्‌याल्‍वारी (२)

२. ज्‍योमोम गङ्‌री ग्‍लिङ म्राङ्‌सी डाँफेम चरी हुर फ्‍याङ्‌बा (२)

सत्‍यला ग्‍यामदा ख्‍लास मी चु जुनी चुरीन ख्‍लातोःबा (२)

जत्तिन ला लु तेन्‍सैनोन (२)

मोने म्‍हेन्‍दो फुल्‍सैनोन थार्बाम खाइमै आयाङ्‌बा (२)

३. नेपाल य्‍हाङला य्‍हुल्‍सारी गादे जेःबाला ज्‍योमो गङ् (२)

जत्तिन दुख लतोःसै बाह्रै महिना बाह्रै काल (२)

दुखरी ताङ्‌बा य्‍हाङ तामाङ (२)

तिनीमला धिनकुनु थार्बा याङ्‌बारी रेःगे य्‍हाङ (४)

प्रभु येशूदा थान्‍बाला मुला

को: प्रभु येशूदा थान्‍बाला मुला चु ङाला सेम न्‍हङ्‌री

म्‍लेःसेला आरे होइ येशूला थे बचन चु ङाला जीन्‍दगीरी (२)

ह... हल्‍लेलुयाह तगै येशू ह्राङदा महिमा (२)

१. आबा आमासे ङादा मायान आलसै

ज्‍योज्‍यो आलेसे ङादा दोःसीन आच्‍यासै (२)

तिलै दुङाल आरे ङादा (२)

परमेश्‍वरला मोलामसे छ्‌योला ङादा (२)

२. लनी धिनीसे ङादा य्‍हालनोन आपिन्‍सै (२)

चु जम्‍बुलिङरी ङा गिकजेन तसै

तिलै दुङाल आरे ङादा (२)

परमेश्‍वरला मोलामसे छ्‌योला ङादा (२)

रोशीम स्‍योङला कुनीरी

को: रोशीम स्‍योङला कुनीरी तिरेम किन्‍बा जुनीरी

थार्बा रहर तसैनोन सदन तजीम नर्गरी

१. सुनापति गङ्‌ला ह्रि न्‍हङ्‌री कोइली चरीसे व्‍हाइ गोबा चिम (२)

नर्गसे थार्ना लबारी येशू प्रभु मुबा चिम (२)

डम्‍फु ह्राप्‍सी व्‍हाइ गोसी प्रभुला महिमा लतोःबा चिम (२)

थार्बा पिन्‍बा प्रभु मी इस्राएल य्‍हुल्‍सारी केस्य्‍हाूचिम

२. ब्‍लाप्‍बा दुबा सल्‍बारी म्‍हि ल्‍हुइ नर्गसे थार्बारी (२)

[ङादेन खउ भिसी सुङ्‌बा चिम

विश्‍वास लउ भिसी कुल्‍बा चिम] (२)

येशूला बचन ङ्‌यान्‍तोःला थेदान विश्‍वास लतोःला (२)

जम्‍मान ढिक्‍सी भ्रतोःला जम्‍मान नर्गसे थार्तोःला (१)

छोन्‍बो प्रभु येशूदा डम्‍फु

को: [छोन्‍बो प्रभु येशूदा डम्‍फु ह्राप्‍सी फ्‍याफुल्‍ला

जम्‍मान स्‍हे स्‍होबा प्रभुदा चु सेम न्‍हङ्‌री डेन्‍मुला] (२)

१. [मगर छ्‌योङ्‌बा दोङ दोङरी चु होइ जम्‍बुलिङरी मी

ङा मुबा जहिलेन म्‍हङ्‌थोम्‍री ङा मुबा जहिलेन दुङालरी] (२)

प्रभु येशूदा ङाइ स्‍याप्‍जी दन्‍दे ग तजी सुःखरी (२)

२. [धन्‍दा सुर्ता लआतोः सेमरी दुङाल म्‍हन्‍आतोः

येशूला बचन ङ्‌यान्‍सी भ्रउ सदन थेदा विश्‍वास लउ] (२)

एला सेमला दुङाल सल तला स्‍वर्गरी एदा ग्‍ला तला (२)

ङाइ तिनी सोबारी आश याङ्‌जी

ङाइ तिनी सोबारी आश याङ्‌जी येशूला दयामायासे (२)

चु सेम ङाला फुरफुर ताङ्‌जी येशूदा विश्‍वास लबासे (२)

मुरी फेःबा होइस्‍हेर ह्रङ्‌बा लेप्‍बा लेप्‍बा माया पिन्‍जी (२)

सिसी जिन्‍बा ङाला सेमदा सोसी चिबा आँट पिन्‍जी

दारेम ङाला चु ल्‍हुइ येशूला छ्‌यारी च्‍योल्‍ला ङाइ (२)

जम्‍बुलिङरी सोदेभर थेलान महिमा लला ङाइ (२)

चु जम्‍बुलिङरी खाल्‍सेन

को: चु जम्‍बुलिङरी खाल्‍सेन लबारी आखाम्‍बा माया येशूसे लजी ङादा

खाल्‍सेन पिन्‍बारी आखाम्‍बा शान्‍तिदेन आनन्‍द येशूसे पिन्‍जी ङादा

थुजेछे मुला चु ङाला सेमहेन्‍से (२)

पापला घ्‍योइरी क्‍याल्‍बा मुबा येशूसे स्‍यासी पिन्‍जी (२)

ङाला पापला धोइ पुइसी प्रभु क्रूसरी च्‍योसी पिन्‍जी

जम्‍बुलिङला भन्‍दा घ्रेन माया येशूसे लजी ङादा (२)

येशूदा ङोआसेबा धुइरी जहिलेन अशान्‍तिरी चिमुबा

प्राङ्‌बो आबाला कोला म्‍हन्‍सी जहिलेन (२)

ङादा क्राबा खमुबा

[क्राला आतोः खउ कोला भिसीनाम

येशूसे ङ्‌योइजी ङादा हो हो (२)]

फेप्‍खउ जम्‍मान ज्‍योज्‍यो आले

को: केटी: फेप्‍खउ जम्‍मान ज्‍योज्‍यो आले येशूला व्‍हाइ गोबारी (२)

केटा: फेप्‍खउ जम्‍मान नाना आङा प्रभुला महिमा लबारी

केटी: फेप्‍खउ जम्‍मान ज्‍योज्‍यो आले प्रभुला महिमा लबारी

केटा: फेप्‍खउ जम्‍मान नाना आङा प्रभुला महिमा लबारी (२)

१. केटा: य्‍हाङला पापला लागिरी येशूसे दुख नापिन्‍जी

केटी: पापला सय फाबारी येशूसे ह्राङला ल्‍हुइ पिन्‍जी (२)

य्‍हाङला पापला लागिरी येशूदा धुर्सारी ल्‍हुपिन्‍जी (२)

पापला शक्तिदा ढादासी सिबाग्‍याम येशू सोस्य्‍हाूजी (२)

२. केटा: ओ ज्‍योज्‍यो आले नाना आङा भेनान ढिक्‍सी रेःगे य्‍हाङ

केटी: पापग्‍याम थार्ना लबारी ख्रीष्‍टनोन हिन्‍ना सत्‍यला ग्‍याम (२)

फेप्‍खउ ज्‍योज्‍यो आले नाना आङा चर्चरी फेप्‍गे भेनान छ्‌याम (२)

ओ ज्‍योज्‍यो आले नाना आङा ख्रीष्‍टनोन हिन्‍ना स्‍वर्गला ग्‍याम (२)

सान्‍गो ले ज्‍योज्‍यो आले

को: सान्‍गो ले ज्‍योज्‍यो आले सान्‍गो ले येशूला वचन सान्‍गो ले

परमेश्‍वरला चु माया जम्‍मासे सेम न्‍हङ्‌री थान्‍गो ले (२)

१. [म्‍हि य्‍हुल्‍ला पापदा भ्‍याङ्‌बारी कलबरी गङ्‌री सिपिन्‍जी

पापसे प्‍लिङ्‌बा म्‍हि य्‍हुल्‍दा गादे ज्‍यना माया लपिन्‍जी (२)]

येशूला ज्‍यबा चु वचन जम्‍मान य्‍हुल्‍बाला लागिरी

फेप्‍खजी प्रभु मी चु य्‍हुलरी जम्‍मादा स्‍वर्गरी भोर्बारी (२)

२. [जम्‍बुलिङला दुङालरी कोल्‍सी आचिउ ज्‍योज्‍यो आले

सुख शान्‍ति याङ्‌बारी येशू प्रभुरी फेप्‍खउ ले (२)]

सेमला दुङाल जम्‍मादा येशू प्रभुरी भसी खउ

सेमला दुङाल साल्‍बारी येशू प्रभुरी विश्‍वास लउ (२)

३. [डम्‍फुला घेरो स्‍युक्‍पाला येशूरी एला पाप सुप म्‍हला

एला पाप सपसुप म्‍हबारी येशूरी विश्‍वास लतोःला (२)]

जम्‍बुलिङला धोपधोपरी य्‍हाल य्‍हाल पिन्‍बा येशून चिम

स्‍वर्ग य्‍हुल्‍सारी भोर्बारी सत्‍यला ग्‍यालम थेनोन चिम (२)

येशूला छानरी ह्रापह्रुप ताइ

येशूला छानरी ह्रापह्रुप ताइ य्‍हाङगादे जम्‍मान ढिक्‍दासी

प्रशंसा लबान छार व्‍हाइ गोइ हल्‍लेलुयाह भिदासी (२)

महिमा महिमा य्‍हाङला प्रभुदा महिमा (२)

सदन तगै महिमा (२)

स्‍वर्ग य्‍हुल्‍सादा स्‍हेङ् थान्‍बा थेनोन य्‍हुल्‍सारी धन्‍छ्‌याबा

य्‍हाङला प्रभु येशूदा सदन फुल्‍गे होसन्‍ना (२)

होसन्‍न होसन्‍न य्‍हाङला प्रभुदा होसन्‍ना (२)

सदन तगै होसन्‍ना (२)

पापला ग्‍यालम ख्‍लासी भ्राइ दुष्‍ट शैतान भ्रेना लाइ

पापदा नाश लबा प्रभुदा चु सेमहेन्‍से जयजय लाइ (२)

जयजय लाइ जयजय लाइ (२)

य्‍हाङला प्रभुदा जयजय लाइ (२)

तिनी तिनी बिना न्‍हाङ्‌गर बिना

१. तिनी तिनी बिना न्‍हाङ्‌गर बिना म्‍हि ल्‍हुइला तिलै भर आरे (२)

भिबारी आखम नितोःबा थे धिन खालैदान था आरे (२)

को: सान्‍गोले ज्‍योज्‍यो आले सान्‍गोले नाना आङा (२)

बचन प्रभुला (छार जुनी थार्बाला ग्‍यालम येशूरी मुला) (२)

२. चु ल्‍हुइरी मुबा धुइरीन य्‍हाङसे प्रभु येशूदा विश्‍वास लाइ (२)

अशान्‍तिला रिमठिम ख्‍लासी शान्‍तिला नाङ्‌सल लुङ्‌ना लाइ (२)

.३ चु ल्‍हुइरी जतिन दुखन तसै येशूरी सुखन सुख मुला (२)

चु ल्‍हुइ फेसी नितोःबा धुइरी स्‍वर्गरी य्‍हाङला दिम मुला (२)

डम्‍फु ह्राप्‍सी व्‍हाइ गोसी

को: डम्‍फु ह्राप्‍सी व्‍हाइ गोसी प्रभुला महिमा लतोःला (२)

ज्‍योज्‍यो आले नाना आङा ढिक्‍सीनम प्रभुला य्‍हुल्‍सा भतोःला (२)

१. सैलुङ ल्‍हला ह्री न्‍हङ्‌री डाँफे चरीसे स्‍यामा ह्रङ् (२)

प्रभुला महिमा लबारी ङादाए स्‍यबा रहर खम (२)

तोर्सेला म्‍हाबर ह्रि न्‍हङ्‌री कोइली चरीसे गोबा ह्रङ् (२)

प्रभुला जयजय लबारी ङादाए व्‍हाइ गोबा रहर खम (२)

२. ज्‍योज्‍यो आले नाना आङा ढिक्‍सी रेःगे जम्‍मान छ्‌याम (२)

प्रभुला जयजय लबारी गोइले स्‍याइले जम्‍मान छ्‌याम (२)

चु होइ जम्‍बुलिङरी मी येशून हिन्‍ना सत्‍यला ग्‍याम (२)

येशूरी विश्‍वास लसमी जम्‍मान तला स्‍वर्गरी छ्‌याम (२)

खालै आरे जम्‍बुलिङरी

को: खालै आरे जम्‍बुलिङरी म्‍हि ल्‍हुइदा थार्बा पिन्‍बारी (२)

येशूरी विश्‍वास लसमी म्‍हि ल्‍हुइ दोला स्‍वर्गरी (२)

१. तिरेम किन्‍बा चु ल्‍हुइदा व्‍यर्थै खेरोरी आभ्‍याङ्‌गे (२)

सृष्‍टिकर्ता परमेश्‍वरदा चु सेम न्‍हङ्‌री थुम ढान्‍गे (२)

२. ब्‍लाप्‍बा धुबा आत्‍मादा साल्‍बा पिन्‍ना प्रभु येशूसे (२)

देन्‍बा दया लतासी अमर माया पिन्‍ना येशूसे (२)

३. जम्‍बुलिङरी सोदेभर ए ङा जहिलेन ढिक्‍सी भ्राइ (२)

चुदे ज्‍याबा म्‍हि ल्‍हुइ य्‍हाङसे येशू प्रभुदा म्‍होइगो लाइ (२)

गादे ल्‍हाना माया लजी

को: गादे ल्‍हाना माया लजी परमेश्‍वरसे म्‍हि य्‍हुलदा (२)

धोपधोपरी भ्रबा म्‍हि य्‍हुल्‍ला गुङ्‌री फेप्‍खजी येशू य्‍हाल दोःसी (२)

१. पुइखजी येशूदा परमेश्‍वरसे आसिगै पापग्‍याम म्‍हि गिकनोन भिदासी (२)

आसि दोःसी खाइमै य्‍हाङ येशूदा विश्‍वास लसमी

जुकजुकधोनाला जुनी याङ्‌ला येशूदा विश्‍वास लसमी

२. नर्गला मेरी निआतोः खाइमै येशूदा विश्‍वास लसमी (२)

सिबाग्‍याम सोना लला येशूसे विश्‍वास लसमी

पापग्‍याम फेसी स्‍वर्गरी निखाम्‍ला येशूरी खसमी

केवा केवाधोना ङादा

केवा केवाधोना ङादा जुनी पिन्‍जी येशूसे

थेदा विश्‍वास लदासी थार्बा याङ्‌जी चु ल्‍हुइसे

दयामाया ङादा लसी जम्‍बुङिरी फेप्‍खजी

ब्‍लाप्‍सी चिबा चु सेमदा साल्‍बा तिनी पिन्‍खजी

थोर्सी चिबा ङाला ल्‍हुइसे स्‍याप्‍जी तिनी सत्‍य ग्‍यालम

येशूला व्‍हाइ गोबान भ्रला जहिलेन चु ग्‍यालम

नाचन है हे

केटी: नाचन है हे मैच्‍याङ्‌ डम्‍फूको तालैमा

केटा: तिमीले नि गाइदेउ है च्‍याङ्‌बा टुङ्‌नाको धुनैमा

केटा: नवजात प्रभु येशूलाई नाच्दै दर्शन गरौन

केटी: मुक्तिदाता येशूलाई गाउदै दर्शन गरौन

१. मानिसको पाप उठाउन आउनुभो येशू धर्तीमा

बेथलेहेम भन्‍ने गाउँमा गरिबको गाईको गोठैमा

येशू संसारमा जन्‍मनु भो मिलेर दर्शन गरौं है

हामी सबै मिली सुनाउ है जगत संसार सबैलाई

२. अनन्‍त जीवन पाइन्‍छ येशूमा विश्‍वास गरेमा

उहाँ नै स्‍वर्गको बाटो हो विश्‍वास गरौ उनैमा

येशू संसारमा जन्‍मनु भो मिलेर दर्शन गरौं है

हामी सबै मिली सुनाउ है जगत संसार सबैलाई

सगुन धुच्‍छे भिदासी

१. सगुन धुच्‍छे भिदासी जीदेन आइरक थुङ्‌दासी

ज्‍योज्‍यो आले न्‍हङ्‌री छेदासी तामाङ खाइमै तोर आरे

य्‍हाङ तामाङला वंशरी दुङाल खाइमै सल आरे

२. जम्‍बुलिङला छ्‌यो छ्‌योरी ठाम्‍सी चिबा य्‍हाङ तामाङ

सिङ्‌सुर बथान ह्रङ् लसी तामाङ जम्‍मान ढिक्‍सी भ्रइ

अर्गुला तामरी आस्‍याना छोन्‍बो प्रभुरी विश्‍वास लाइ

३. जम्‍बुलिङला खोर्लोरी आतउ ज्‍योज्‍यो आले बर्लोरी

सरीम बँुइ बँुइ दम्‍बुलिङ पापसे प्‍लिङ्‌बा जम्‍बुलिङ

येशूरी विश्‍वास लसमी म्‍हि ल्‍हुइ थार्ला थार्बालिङ

आक्रागो आबा आमा आक्रागो

को: आक्रागो आबा आमा आक्रागो जत्तिन दुङाल तसैनोन

प्रभुरी विश्‍वास लमुला स्‍वर्गरी य्‍हाङला ग्‍ला मुला

१. चु ल्‍हुइ सिसी निसैनोन स्‍वर्गरी मुला आत्‍माला ल्‍हुइ

ल्‍हुइग्‍याम फेसी निमा मी क्राबा खबा चुनोन धुइ

२. प्रभु येशूरी आश मुला चु ताम य्‍हाङदा था मुला

क्राबा सेमदा नातोःला चुनोन आशदा भ्रन्‍तोःला

३. म्‍हासी निबा ल्‍हुइ आहिन स्‍वर्गरी ह्रापह्रुप तला य्‍हाङ

दुङाल य्‍हाङसे भ्‍याङ्‌तोःला चुनोन आशरी ताङ्‌तोःला

४. आक्रागो आबा आमा आक्रागो जत्तिन दुङाल तसैनोन

येशूला मिनरी प्रार्थना लाइ थेदान य्‍हाङसे जयजय लाइ

रेःगो ख्रीष्‍टियान ज्‍योज्‍यो आले

को: रेःगो ख्रीष्‍टियान ज्‍योज्‍यो आले शान्‍तिला नाङ्‌सल म्राबारी

छोर्गो ख्रीष्‍टियान नाना आङा शान्‍तिला ग्‍यालम उन्‍बारी

१. आसेबासे सेना कि आघोबासे घोना कि

येशूला सङ्‌ग्‍युर थेःना लाइ शान्‍तिला नाङ्‌सल लुङ्‌ना लाइ

येशूसे पिन्‍बा चु माया अर्गु खालैसे पिन्‍आखम

येशूदा विश्‍वास आलना स्‍वर्गरी खालै निआखम

२. तामाङला रिमठिम भिदासी जिदेन आइरक थुङ्‌दासी

दुङाल खाइमै साल आरे ज्‍योज्‍यो आले न्‍हङ्‌री गिक आरे

जिदेन आइरक ख्‍लातोःजी झा झामे पढब लतोःजी

तामाङ गिखेन ततोःजी भेनासे थार्बा याङ्‌तोःजी

तिरेमला जुनी चु (३८६ नेपाली भजनग्‍याम)

को: तिरेमला जुनी चु भोर्सेला तिग मुला सिसीन नितोःबा

चु ल्‍हुइ चुरी सदन आसो (साप्रारीन दोङ्‌तोःबा) (२)

१. सिमाहेन्‍से तर अर्गुन जुनी मुला विश्‍वासी जम्‍मादान

विश्‍वास लउ ले (परमेश्‍वर आबादा) (२)

२. क्रूसला दुखदा नाबारी प्रभु संसाररी फेप्‍खजी

थेसेन य्‍हाङला पाप (पुइसी भोर्जिन्‍जी) (२)

३. जुन जुनसे थेथोरी विश्‍वास लला नाश आत खाइमैनोन

याङ्‌ला थेसे (जुकजुकला जुनी) (२)

ङाइ पापला ग्‍यालम ख्‍लाला (४२७ नेपाली भजनग्‍याम)

१. ङाइ पापला ग्‍यालम ख्‍लाला थेरी ल्‍हानान म्‍हि सिमुला

स्‍वर्गला दिमदा म्‍हाइला चुरी चिबा आरे सेम ङाला।

को: चु जम्‍बुलिङ ङाला दिम आहिन पक्‍कन चु ङाला दिम आहिन।

चु जम्‍बुलिङरी सुख आरे चु जम्‍बुलिङ ङाला दिम आहिन।

२. म्‍हिसे रोगब लबारी म्‍हाइमुला न्‍हा प्रार्थना लबारी पिन्‍मुला

थेला तामदा आङ्‌यान ङाइ स्‍वर्गला दिमदा म्‍हाइला ङाइ।

३. ङादेन छ्‌याम पापीगदे खउ स्‍वर्ग य्‍हुल्‍सारी निगे य्‍हाङ

चिबारी दाहेन्‍से खउ योनान स्‍वर्गला दिमदा म्‍हाइबारी निगे य्‍हाङ।

तिग ङा निसे या थानथान (४१९ नेपाली भजनग्‍याम)

१. तिग ङा निसे या थानथान होह्रङ्‌नोन स्‍याप्‍से प्रभुदा?

तिग ङाइ तिरेला गेदान आपिन्‍से प्रभुदा?

को: तिग ङा निसे या थानथाननोन होह्रङ्‌नोन स्‍याप्‍से प्रभुदा?

तिग्‍दा येशू मुबा ग्‍लारी आभोर्से गिकनोन ह्रोदा?

२. लोङ्‌बाडोबा आरे कालदेन छ्‌याम ख्रीष्‍टसे सोना लला ङादा

तर थे मुबा ग्‍लारी या थानथान निमा क्रामुला ङाला सेम।

३. थे धुइ जुन पाप लसीन निजी थे धुइ दोःसी खबारी खम्‍सम

प्रभुदा पिन्‍से मुबा थे धुइ भ्रबान थेसे म्‍हन्‍बा अन्‍छार।

४. ख्रीष्‍टदा विश्‍वास लबागदे छोर्सी रेःगे धुइ मुमन भङ लउ

ह्राङ सिबा भन्‍दा ङाच्‍छा खाम्‍देधोना ल्‍हानादान सोना लउ

तिनी, न्‍हाङ्‌गर (३८७ नेपाली भजनग्‍याम)

को: तिनी, न्‍हाङ्‌गर, धारे भिबान चु जुनी चुरी सिला

ख्रीष्‍टदा माया लबा म्‍हि सिबाग्‍याम दोःसी सोला।

१. ङाला सेमला नैबा तामगदेदा ख्रीष्‍ट ह्राङसेन तेःसी भ्‍याङ्‌गो

ख्रीष्‍ट ङाला ग्‍ले मालिक चुरी धन्‍छ्‌यागो।

ङाच्‍छाला धिनगदे खेरोरी निजी दन्‍देला चु धुइ ह्राङदान फुल्‍ला

येशूला मायाला कथा जम्‍मादान व्‍हाइग्‍याम थेःना लला।

२. जम्‍बुलिङरी ङा सदन चिबा आहिन छिन्‍नङ् भ्रबा जे हिन्‍ना

चु ग्‍याम दोःसी ङा खाइमै आभ्र छिन्‍नङ् कोर्बारी खबा जे हिन्‍ना।

ढाबा ख्रीष्‍टला शक्तिसे लतोःबा जम्‍मान गे लला

जम्‍मान गे लसी जिन्‍माहेन्‍से ङा दोःसी ह्राङलान य्‍हुल्‍सारी निला।

प्रभु है न्‍हजी (२५ नेपाली भजनग्‍याम)

को: प्रभु है न्‍हजी म्‍हेला गोठेरी थेःना लउ थेला मिन

य्‍हाङ पापीदा थार्ना लबारी

१. थे जजा डुँडरी स्‍हिम्‍बा प्रभु है प्रभु है (२)

क्‍याम्‍सङ् जासम य्‍हाल य्‍हाल तजी (२)

प्रभुसे म्‍हि ल्‍हुइला अवतार किन्जी (२)

२. च्‍याबारी निइ य्‍हाङ जम्‍मान ढिक्‍सी है ढिक्‍सी (२)

ताङ्‌सी ताङ्‌सी जयजयकार लबान (२)

येशू न्‍हबा ताम जम्‍मादान थेःना लबान (२)

३. भ्रउ सेगे य्‍हाङ जम्‍मान झ्‍याल्‍बारी झ्‍याल्‍बारी (२)

लैनु प्रभुदा झ्‍याल्‍बारी निइ (२)

आत्‍माला भेटी फुल्‍बान (२)

खाह्रङ्‌बा चु क्रूसला व्‍हाइ

को: खाह्रङ्‌बा चु क्रूसला व्‍हाइ

जत्तिन लसै आसाल्‍बा

साल्‍जी ङाला पापला धोइ

१. गन्‍दिरी फ्‍योङ्‌बा दोँगा ह्रङ् फ्‍योङ्‌सी निबा ङाला जोवन

खानङ् निबा था आरे खानङ् दोबा था आरे

चुर्से च्‍यासै गन्‍दि स्‍योङ क्‍यार्से च्‍यासै गन्‍दि स्‍योङ

थोन्‍गे भिसी भङ् लजी काङ न्‍हेबारी स आरे

२. मुरी खसु ढुन खजी लाबालुङ्‌सर मु घुर्जी

धोपधोप तजी चु जोवन भ्रबा ग्‍यामए धोपधोप्‍बा

दोबा ग्‍लाए धोपधोप्‍बा नाङ्‌सल म्राबा भङ् लजी

चुर्से च्‍यासै य्‍हाल आरे क्‍यार्से च्‍यासै य्‍हाल आरे

तामाङ य्‍हुल्‍ला ज्‍योज्‍यो आले

केटा: तामाङ य्‍हुल्‍ला ज्‍योज्‍यो आले, तामाङ य्‍हुल्‍ला नाना आङा

तामाङ य्‍हुल्‍ला आबा आमा, तामाङ य्‍हुल्‍ला अगु अरू

तामाङ य्‍हुल्‍ला आस्‍याङ आङी, फेप्‍खउ चुर्से धन्‍छ्‌यागो,

तामाङला काइरान चु दोङ्‌राप ह्राङनी सकसेन सान्स्य्‍हाूगो

केटी: वारीम मेला खालेसे तामाङ ज्‍योज्‍यो आलेसे

फाङ्‌बाम छाता कुम्स्य्‍हाूगो तिला मुला ल्‍हेङ्‌मो सुङ्स्य्‍हाूगो

दोङबोम खयर स बयार ङनीला नाना आङा मी

ह्राङनीला ल्‍हेङ्‌मो ङ्‌यान्‍बारी तसी जिन्‍जी चुरी ङनी तयार

केटा: ह्राङ्‌गारी बिस्गुन साङ् च्‍यागे जम्‍मान य्‍हुल्‍बाला लागिरी

ङनीला ज्‍योज्‍यो आलेसे सत्‍यला वचन पाङ् च्‍यागे

य्‍हाङलान भाका य्‍हाङलान ग्‍योइ धाङ्‌बोरी ठुङ्‌जीम बाइबल छ्‌योइ

थे छ्‌योइ न्‍हङ्‌री च्‍यामामी म्‍हि ल्‍हुइ स्‍होबा प्रभु चिम होइ

केटी: म्‍हि ल्‍हुइ स्‍होबा भिबा ताम फाडेवा च्‍यानदेन म्‍हाडेवा च्‍यान

थेन्‍नी ब्रेल्‍साङ् तसीनम म्‍हि ल्‍हुइ ठुङ्‌बा थेन्‍नी ग्‍याम

ताम्‍बा गान्‍बासे सेमुला चु ताम ङन्‍से थेःमुला

सेर्खारी दोङला भा आरे स्य्‍हान्‍दो ताम ङन्‍दा थारे

केटा: बोइस्‍यासे क्‍वान्‍बा छेलासे ङाइ पाङला ह्राङनीदा मेलोसे

फाडेवा च्‍यानदा स्‍होबाएनोन म्‍हाडेवा च्‍यानदा स्‍होबाएनोन

चु होइ जम्‍बुलिङरी मी म्‍हि ल्‍हुइ नाम्‍बादा स्‍होबाएनोन

उइमा काल्‍बा धाङ्‌बोरी सत्‍य प्रभु येशून चिम

केटी: सलै मुलै लाङ्‌बुरी उइमा काल्‍बा धाङ्‌बोरी

लास्‍सो ज्‍योज्‍यो आले थुजेछे सत्‍य प्रभु येशूसे

जम्‍बुलिङदेन म्‍हि ल्‍हुइदा खाह्रङ् लसी स्‍हेङ्‌थान्‍जीम

ह्राङसे स्‍हेङ्‌बा म्‍हि ल्‍हुइदा तिग तिग भिसी सुङ्‌थान्‍जीम

केटा: सलै मुलै लाङ्‌बुरी उइमा काल्‍बा धाङ्‌बोरी

सतिङ् मुतिङ् लिङ्‌नोन लिङ् थेरी तिगै आरेबा चिम

म्‍हि ल्‍हुइ स्‍हेङ्‌बा प्रभु मी धाङ्‌बोरी थे गिक जे चिम

चु होइ जम्‍बुलङिरी सदेन लिङ्‌दा फेथान्‍जीम

केटा: धाङ्‌बोरी प्रभु येशूसे चुह्रङ् भिसी सुङ्‌थान्‍जीम

य्‍हालदेन धोपदा फेथान्‍जीम य्‍हालदा धिनी सुङ्‌थान्‍जीम

धोपदा म्‍हुन सुङ्‌थान्‍जीम स जम्‍बुलिङ स्‍हेङ्‌थान्‍जीम

थेनोन सला साप्राग्‍याम म्‍हि ल्‍हुइ नाम्‍बादा स्‍हेङ्‌थान्‍जीम

केटा: धाङ्‌बोरी स्‍हेङ्‌बा म्‍हि ल्‍हुइला आदम भिसी मिन थान्‍जीम

प्रभुदा सदन तेन्‍बारी आदम भिबा म्‍हि ल्‍हुइदा

सत्‍य प्रभु येशूसे जुनीला साए पिन्‍थान्‍जीम

जम्‍बुलिङला जम्‍मादान अधिकार लउ भिसी कुल्थान्‍जीम

केटा: म्‍हि ल्‍हुइ ब्रेल्‍साङ् तबारी सन्‍तान बढब लबारी

धाङ्‌बोरी आदम म्‍हेमेदा थेलान राइ गिक स्‍यासीनम

म्रिङकोला गिकएन स्‍होदासी हव्‍वा भिसी मिन थान्‍जीम

धाङ्‌बोला मामदेन म्‍हेमेला प्रभुसेन ब्रेल्‍साङ् लपिन्‍जीम

केटी: डम्‍फु ह्राप्‍सी व्‍हाइ गोजी दन्‍दे गा ङन्‍से ताम घोजी

कावा मी ङ्‌याबा म्राङ्‌मेरी य्‍हाङ तामाङला वंशमी

चु होइ जम्‍बुलिङरी मी मुबा चिम हिङ्‌मे थोङ्‌मेरी

सत्‍य प्रभुरी विश्‍वास लाइ ए ङा ढिक्‍सी गोना लाइ

केटा: य्‍हा ताला आङा य्‍हा ताला सत्‍य प्रभुदा तेन्‍तोःला

आज्‍यबा ठिमदा भ्‍याङ्‌तोःला सत्‍यला ग्‍यालाम चुङ्‌तोःला

चु ताम भेनादा उन्‍तोःला तामाङ जम्‍मान थार्तोःला

जम्‍बुलिङग्‍याम फेबा धुइरी स्‍वर्गरी छ्‌यामनोन ततोःल

कलबरी गङ्‌ला ल्‍हानान दुख (१११ नेपाली भजनग्‍याम)

को: कलबरी गङ्‌ला ल्‍हानान दुख येशूसे नापिन्‍जी

ङा ह्रङ्‌बा पापीदा थार्ना लबारी क्रूसरी सिपिन्‍जी

१. कोइला बङ्‌बा कोइला थो स्‍वाबा कोइला हेला नासी (२)

होदे ल्‍हिबा क्रूस पुइसी गलगथारी दोना लजी।

२. सिपाहीगदे पुइसी ढिक्‍दासी येशूदा क्रूसरी च्‍योजी (२)

येशूला क्‍वान स्‍युदासी थेन्‍दा भो लजी।

३. यारी खिल काङरी खिल ठोक्‍जी शत्रुगदेसे (२)

कुरी भालासे ब्‍लोबा नाजी प्रभु येशूसे।

४. येशूदा क्रूसरी च्‍योमाहेन्‍से येशूला आमा मरियम (२)

क्राबान क्राबान दोख खजी येशूला ङाम्‍री।

५. ओ ज्‍योज्‍यो आले ओ नाना आङा ख्‍लागे पाप य्‍हाङसे (२)

थार्ना लला य्‍हाङदा प्रभु येशूसे।

बन्‍दा मुबा एला सेम (२१४ नेपाली भजनग्‍याम)

को: ठ्‌वाङ्‌गो ठ्‌वाङ्‌गो म्राप आठ्‌वाङ्‌बा तिग्‍दा

स्‍वर्गग्‍यामसे फेप्‍खजी प्रभु थार्बा पिन्‍बारी एदा

१. पापदा ख्‍लासी शुद्ध लसी जम्‍मानसे खउले घइना आलना

येशू ख्रीष्‍टसे थार्बा पिन्‍ना विश्‍वास लउले पाप आलना

२. ङाला मुला बुद्धि ज्ञान भिबा चु संसार

शान्‍ति पिन्‍बा प्रभु येशू य्‍हाङला तारणहर

३. जम्‍बुलिङरी येशू खजी नाङ्‌सल दोदासी

ज्‍योज्‍यो आले नाना आङा जम्‍मानसे खउले विस्‍वास लदासी

सान्‍गोले ज्‍योज्‍यो आले (२१५ नेपाली भजनग्‍याम)

को: सान्‍गोले ज्‍योज्‍यो आले प्रभुला वचनदा

सान्‍गोले नाना आङा प्रभुला वचनदा

१. ईश्‍वरला झा प्रभु येशू खीष्‍ट थार्ना लबारी पापीदा

जम्‍बुलिङरी खसी क्रूसरी निसी कादान पिन्‍थान्‍जी

२. चु जुनी य्‍हाङला आभ्‍याङ्‌गे खेरो पापला बन्‍धनरी

प्रभु येशूरी विस्‍वास लसम दोला स्‍वर्गरी

३. चु ल्‍हुइ सिसी नर्गरी आहिन स्‍वर्गरी नितोःला

स्‍वर्गरी निबारी प्रभु येशूदा विश्‍वास लतोःला

लौ ज्‍योज्‍यो सान्‍गोले (२४२ नेपाली भजनग्‍याम)

को: लौ ज्‍योज्‍यो सान्‍गोले, लौ आङा सान्‍गोले येशूला वचनदा

सेम न्‍हङ्‌री ढन्‍गोले, सेम न्‍हङ्‌री थान्‍गाले (ङोसेगो येशूदा) (२)

१. कलबरी गङ्‌री थे गिक्‍खेन क्रूसरी (२)

थार्बा पिन्‍बा येशूला थे शुद्ध कारी

थे थार्बा एलान लागिरी ओ (२)

२. जीवान य्‍हाङला तुन्‍बा मुला ह्रेङ्‌बा जीवन येशूरी (२)

घोसी थान्‍गो चु धिनरीन आहिन्‍सम न्‍हाङ्‌गर धुइ आरे

य्‍हाङला येशू फेप्‍खाइ लजिन्‍जी ओ (२)

येशूला लिच्‍छा ङा भ्रबा चुजी (३७६ नेपाली भजनग्‍याम)

को: येशूला लिच्‍छा ङा भ्रबा भ्रइ लजी,

दुनियादा ख्‍लासी क्रूसनोन पुइसी

येशूला लिच्‍छा ङा भ्रबा भ्रइ लजी,

आदोः ङा मी आदोः ङा मी

१. आबासे ङादा आमासे ङादा जम्‍मासेन ङादा ख्‍लासैदा पुनी

येशूला लिच्‍छा ङा भ्रबा भ्रइ लजी, आदोः ङा मी आदोः ङा मी

२. साप्रासे स्‍होबा छिन्‍नङ्‌ला चु ल्‍हुइ साप्रारीन दोःसी आनिदेधोना

येशूला लिच्‍छा ङा भ्रबा भ्रइ लजी, आदोः ङा मी आदोः ङा मी

लु है च्‍याङ्‌बा ङाइ तिगै पाङ्‌ला (२४३ नेपाली भजनग्‍याम)

को: लु है च्‍याङ्‌बा ङाइ तिगै पाङ्‌ला, सेम लसी सान्‍गोले है

येशूला मायादा घोसी सेम न्‍हङ्‌री थान्‍गोले है।

१. स्‍वर्गला सुखदा ख्‍लासी म्‍हि ल्‍हुइला रुप किन्‍सी (२)

य्‍हाङदा सोना लबारी य्‍हाङला लागिरी सिजी

२. ईश्‍वरला ङाच्‍छा च्‍याङ्‌बा य्‍हाङ जम्‍मान पापी मुला है

य्‍हाङला पापदा ख्रुबारी येशूला का मुला है

३. संसारला पापग्‍याम थार्र्सी स्‍वर्गरी चिबा हिन्‍सम लु है

च्‍याङ्‌बा एसेनोन येशूदा विश्‍वास लउ है

प्रभु येशू केबा डिसेम्‍बर महिना (३५ नेपाली भजनग्‍याम)

को: प्रभु येशू केबा डिसेम्‍बर महिना

(छार केबा प्रभुदा झ्‍याल्‍बारी य्‍हाङसे आलाइ घइना) (२)

१. ईश्‍वरला वचन पूरा लबारी फेप्‍खजी प्रभु संसाररी

म्‍हि ल्‍हुइला जम्‍मान दुखदा घोबारी नाइथान्‍जी डुँड न्‍हङ्‌री

गोठालोगदे उदेक तजी (२) स्‍वर्गदूत म्राङ्‌दासी

आँट शुर याङ्‌सी खबर भोर्जी फुर फुर ताङ्‌दासी

२. ज्‍योतीषीगदे सार च्‍यासी खसी प्रभुदा स्‍याप्‍जी

भेटी फुल्‍सी प्रभुदा झ्‍याल्‍सी फुर फुर ताङ्‌जी

पापीदा थार्बा पिन्‍बा प्रभु (२) म्‍हि ल्‍हुइला रुपरी

सुर्ता आलना गङ स्‍योङग्‍यामसे जम्‍मान बढब ताइ प्रभुरी

गोबान निइ प्रभुला महिमा (४२ नेपाली भजनग्‍याम)

को: गोबान निइ प्रभुला महिमा येशूला जन्‍म धिनरी

नेबान भ्राइ प्रभुला सेवारी सधैंनोन छार छार सेम थोसी

येशूला जन्‍म धिनरी येशूला जन्‍म धिनरी

गोबान निइ प्रभुला महिमा नेबान भ्राइ प्रभुला सेवारी

१. ताङ्‌बाला चु ज्‍यबा समाचार थेःना लाइ य्‍हाङसे जम्‍मादान (२)

फेप्‍खजी प्रभु संसाररी ङ्‌योइगो प्रभुदा ह्राङला सेम न्‍हङ्‌री

२. स्‍वर्गला सुखदा ख्‍लादासी फेप्‍खजी म्‍हि ल्‍हुइला रुप किन्‍दासी (२)

फेप्‍खजी प्रभु संसाररी ङ्‌योइगो प्रभुदा ह्राङला सेम न्‍हङ्‌री

३. पापीला बिन्‍ती सान्‍बारी स्‍वर्गला म्राप ठ्‌वाङ्‌बारी (२)

फेप्‍खजी प्रभु संसाररी ङ्‌योइगो थेदा ह्राङला सेम न्‍हङ्‌री

प्रभु ङाला गोठालो ङादा (३७५ नेपाली भजनग्‍याम)

को: यहोवे ङाला गोठालो ङादा तिगैला खाँचो आत

थेसेन पिङ्‌पिङ्‌बा ग्‍लारी ङादा छमुला

१. सुख शान्‍तिला ग्‍यालमरी सदन थोसी भ्रला

चु ङाला प्राणदा छार छार स्‍होला।

२. ङाला लागिरी जहाँनोन निसैनोन

धर्मला ज्‍याबा ग्‍यालामरी चुङ्‌सी भ्रला।

३. कालला सुङ्‌री ङा भ्रतोसै

ङादा जोगब लला ङा लोङ्‌सी भ्रआतोः।

४. जम्‍मानसे शत्रुला ङाच्‍छा भोज तयार लला

तोबा स्‍हेगदे ल्‍हानान पिन्‍सी युबा ताङ प्‍लिङ्‌ना लला।

५. प्रभुला दया माया जुनी भरनोन लसी चिल

स्‍वर्गला य्‍हुल्‍सारी जुकजुकधोनान चिपुङ्‌ला।

म्‍हिसे म्राङ्‌बा ङा न्‍होङ्‌बा

को: म्‍हिसे म्राङ्‌बा ङा न्‍होङ्‌बा येशूला तामरी (२)

खाल्‍दा तिला था (२) थार्बा मुला येशूला ग्‍गालमरी (२)

१. जम्‍बुलिङरी ल्‍हानान मुला धर्म कर्म लबारी

येशू बाहेक खालै आरे य्‍हाङदा थार्बा पिन्‍बारी (२)

ल्‍हानान मुला ग्‍यालमगदे रेक्छागीला लागिरी

जुनी पिन्‍बा थार्बा ग्‍यालम येशू जेखेन मुला चुरी (२)

२. पापसे प्‍लिङ्‌बा चु ल्‍हुइदा दोना लसमी येशूरी

थार्बादेन जुनी मुला य्‍हाङ जम्‍मलान लागिरी (२)

येशूरी विश्‍वास लसम य्‍हाङ मी दोला स्‍वर्गरी

प्राङ्‌बो फ्‍युक्‍बो जम्‍मान फेप्‍खउ प्रभु येशूला चरनरी (२)

ङाइ गिक्‍खेन निर्णय लजी

को: ङाइ गिक्‍खेन निर्णय लजी येशूरी विश्‍वास लबारी (२)

चु ल्‍हुइ ङाला सोदेधोना येशूला महिमा लबारी (२)

१. (दुख सुख जेनोन खसै येशूला बचनरी सेम लसी

नाम्‍सा खिम्‍जासे तेःदासी जम्‍मानसे ङादा ख्‍लासैनोन) (२)

(पवित्र आत्‍मासे प्‍लिङ्‌दासी थेलान मायादा ढन्‍दासी) (२)

(येशूसे लबा कबुलदा ढन्‍सी चिबारी थेदान ख्रुङ्‌दासी) (२)

(येशूसे पिन्‍बा थे मायादा चु सेम न्‍हङ्‌री तोक थान्‍सी

थेसेन सुङ्‌बा छोन्‍बो बचनदा जम्‍बुलिङदा थेःना लदासी) (२)

(पवित्र आत्‍मासे प्‍लिङ्‌दासी थेलान मायादा ढन्‍दासी) (२)

(येशूसे लबा कबुलदा ढन्‍सी चिबारी थेदान ख्रुङ्‌दासी) (२)

येशूला छानरी ह्रापह्रुप ताइ

[येशूला छानरी ह्रापह्रुप ताइ य्‍हाङगादे जम्‍मान ढिक्‍दासी

प्रशंसा लबान छार व्‍हाइ गोइ हल्‍लेलुयाह भिदासी (२)]

महिमा महिमा य्‍हाङला प्रभुदा महिमा (२)

(सदन तगै महिमा) (२)

१. [स्‍वर्ग य्‍हुल्‍सादा स्‍हेङ् थान्‍बा थेनोन य्‍हुल्‍सारी धन्‍छ्‌याबा

य्‍हाङला प्रभु येशूदा सदन फुल्‍गे होसन्‍ना (२)]

होसन्‍ना होसन्‍ना य्‍हाङला प्रभुदा होसन्‍ना (२)

(सदन फुल्‍गे होसन्‍ना) (२)

(पापला ग्‍यालम ख्‍लासी भ्रइ दुष्‍ट शैतान भ्रेना लाइ

पापदा नाश लबा प्रभुदा चु सेमहेन्‍से जयजय लाइ) (२)

(जयजय लाइ जयजय लाइ) (२)

(य्‍हाङला प्रभुदा जयजय लाइ) (२)

युसी पिन्‍गो प्रभु

को: [युसी पिन्‍गो प्रभु मोलमला झरी

चु छार जोडीला जीवन भररी (२)]

[प्रभु ह्राङला महिमा लबारी

सदन छ्‌याम छ्‌याम भ्रबारी (२)]

१. परमेश्‍वरसे स्‍हेङ्‌बा चु पवित्र जोडीसे हो (२)

नेसी ताङ्‌सी सोबारी खम्‍गै प्रभु येशूरी (२)

जिन्‍दगीला ग्‍यालमरी खाइमै आफेगै

दुखला लाबान खसै सुखन म्‍हन्‍सी चिखाम्‍गै (२)

२. भ्रना भ्रनान ग्‍यालम गुङ्‌री ठोक्‍सी म्‍हले पाप्‍सैनोन हो (२)

गिकसेम गिकला या चुङ्‌सीनाम नेसी म्‍हले रेःगो या (२)

खानङ्‌दामन दोसै चु जम्‍बुलिङरी

येशूला माया आम्‍लेःगो या (२)

येशू ह्राङला चु माया

को: येशू ह्राङला चु माया खाइमै आम्‍लेः ङाइ

सदन चु सेम न्‍हङ्‌री ढन्‍सी चिला ङाइ

१. कलबरी भिबा गङ्‌री निसी दुख नापिन्‍जी

ङाला पापला लागिरी ह्राङसे का पुस्य्‍हुजी

२. ङाला लागिरी ह्राङसे क्रूस पुइस्य्‍हुजी

थेनोन क्रूसरी चोसीनम शान्‍ति आनन्‍द पिन्स्य्‍हुजी

तामाङ ज्‍योज्‍यो आले नाना

तामाङ ज्‍योज्‍यो आले नाना ले (२)

सान्‍गोले येशूला बचन ले (२)

दुङाल न्‍हङ्‌री य्‍हाल तना ले

ओन्‍मा धाङ्‌बो धुइरी ले

येशू फेप्‍खजी म्‍हि य्‍हुलरी ले

म्‍हि य्‍हुल्‍दा स्‍वर्गरी भोर्बारी ले

छे चाम थाबा अमतोरला ले

येशू बिना ग्‍याम थोर्ला ले

थार्बाला ग्‍यालाम याङ्‌बारी ले येशूरी विश्‍वास लतोःला.... है

स्‍यारसे फेबा धिनी आमा ले

न्‍हुपरी दोमा धोप तला ले

येशूरी विश्‍वास लसमी ले, स्‍वर्ग य्‍हुल्‍सारी ह्रुप तला.... है

कोरसगदे

हल्‍लेलूयाह स्‍तुति महिमा

हल्‍लेलूयाह स्‍तुति महिमा सदन लला येशू प्रभुदा (२)

ह.......... हल्‍लेलूयाह (३) ह........... हल्‍लेलूयाह (३)

१. क्रूसरी सिसी येशूसे का बगब लजी (२)

पापग्‍याम तेःसी शुद्ध लसी य्‍हाङदा सोना लजी (२)

२. सिबाग्‍याम सोसी जुकजुकधोनादान शैतानदान ढाजी (२)

ए ङादा तिनी चुनोन शक्ति पिन्‍बारी येशू फेप्‍खजी (२)

सोबान मुला

सोबान मुला, येशू सोबान मुला,

ङाला सेमरी येशू सोबान मुला

दुखरी ह्रो ङाला, येशू सदन सोबान मुला

येशूला छानदा जय तगै

येशूला छानदा जय तगै (२) ङाला भङ्, ङाला शक्ति

दुखग्‍याम फेःबा ङाला ह्रो, येशूला छानदा जय तगै

किन्‍गो फुल्‍ला

किन्‍गो फुल्‍ला ङाला सेम

फुल्‍ला किन्‍गो धन, (प्रभु ह्राङलान हिन्‍ना) (२)

ह्राङलान शुरूहेन्‍छे धम्‍बा, ह्राङलान ख्रीष्‍टला कासे ग्‍लुबा

ह्राङलान आत्‍माला छाप लबा (ह्राङलान हिन्‍ना) (२)

किन्‍गो फुल्‍ला ङाला सेम

फुल्‍ला किन्‍गो धन, (प्रभु ह्राङलान हिन्‍ना) (२)

प्रभुरी सदन ताङ्‌गो

प्रभुरी सदन ताङ्‌गो, दोःसीएनोन पाङ्‌ला (२)

ताङ्‌गो, ताङ्‌गो दोःसीएनोन पाङ्‌ला (२)

प्रभुरी सदन ताङ्‌गो, दोःसीएनोन पाङ्‌ला

धन्‍यवाद येशू

धन्‍यवाद येशू (२) धन्‍यवाद येशू ङाला सेमहेन्‍से (२)

स्‍तुति तगै प्रभु (२) स्‍तुति तगै प्रभु ङाला सेमहेन्‍से (२)

हल्‍लेलूयाह येशू (२) हल्‍लेलूयाह येशू ङाला सेमहेन्‍से (२)

प्रशंसा तगै प्रभु (२) प्रशंसा तगै प्रभु ङाला सेमहेन्‍से (२)

जयजयकार तगै प्रभु (२) जयजयकार तगै प्रभु ङाला सेमहेन्‍से (२)

तिला तिनी येशू सदन

तिला तिनी येशू सदन गिकनोन मुला य्‍हाङ पोला,

थे जे खाइमै आपो, (थेला छान्‍ना जय) (२)

य्‍हाङ पोला, थे जे खाइमै आपो

तिनीला धिन

तिनीला धिन, तिनीला धिन थेसे स्‍हेङ्बा थेसे स्‍हेङ्बा

ताङ्‌सीकेन भ्रइ, नेसीकेन भ्रइ (सदन ताङ्‌सी भ्रइ) (२)

तिनीला धिन थेसे स्‍हेङ्बा, ताङ्‌सीकेन भ्रइ,

ओच्‍छे नेसी भ्रइ (तिनीला धिन) (२) थेसे स्‍हेङ्बा।

येशूला दया जीवन

येशूला दया जीवन भन्‍दा घ्रेन (२)

को: धन्‍यवाद भिला स्‍तुति ङाइ लला

येशूला दया जीवन भन्‍दा घ्रेन

या तोर थीला ह्राङला छानरी (२)

सेवा लला प्रभु, ङाला जम्‍मान सेमसे

लु भ्रउ होइ सियोनधोना

लु भ्रउ होइ सियोनधोना(३) येशूला शहररी

को: जय हल्‍लेलूयाह (३) ताङ्‌सीकेन चिइ।

सियोनला ग्‍ले येशू (३) शासन लबान भ्रइ

माया मुला सियोनरी (३) माया लबान भ्रइ

स्‍याबान भ्रउ सियोनरी (३) माया लबा येशू मुबारी

येशून हिन्‍ना ङाला गोठाला (ने.को. ३०४)

येशून हिन्‍ना ङाला गोठाला

येशूसेन हिन्‍ना ङाला ह्रो (२)

ङाला यारी चुङ्‌सी ङादा थोसी भ्रबा

ङाला मिख्‍ली फ्‍यासी ङादा माया लबा (२)

महिमा (३) लला येशू ह्राङलान महिमा (२)

प्रशंसा (३) लला येशू ह्राङलान प्रसंसा (२)

जयजयकार (३) लला येशू ह्राङलान जयजयकार (२)

न भङ्‌से न शक्तिसे (ने.को. १२६)

न भङ्‌से न शक्तिसे

प्रभुसे सुङ्‌बा मुला ङाला आत्‍मासे

चु गङ्‌गदे फुप्‍सी निला (३)

प्रभुसे सुङ्‌बा मुला ङाला आत्‍मासे

चु लाबा म्‍हसी निला (३)

प्रभुसे सुङ्‌बा मुला ङाला आत्‍मासे

चु स्‍हु स्‍हेर म्‍हसी निला (३)

प्रभुसे सुङ्‌बा मुला ङाला आत्‍मासे

थे शैतान ब्रेसी निला (३)

प्रभुसे सुङ्‌बा मुला ङाला आत्‍मासे

येशूसे ङादा (ने.को. १९४)

१. येशूसे ङादा थार्ना लजी (४)

को. थेतबासेलमा व्‍हाइग्‍यामसेन जम्‍मादान थेःना लला

येशू ख्रीष्‍टनोन य्‍हाङला प्रभु (२)

हल्‍लेलूयाह, आमेन, हल्‍लेलूयाह (४)

२. येशूसे ङादा माफ लसी पिन्‍जी (४)

३. येशूसे ङादा जुकजुकधोनाला जुनी पिन्‍जी (४)

४. येशूसे ङादा मोलम पिन्‍जी (४)

५. येशूसे ङादा शान्‍ति पिन्‍जी (४)

६. येशूसे ङादा ताङ्‌ना लजी (४)

७. येशूसे ङादा जम्‍मान स्‍हे पिन्‍जी (४)

स्‍वर्गरी जम्‍बुलिङथोरी (ने.को. ४४)

स्‍वर्गरी जम्‍बुलिङथोरी जम्‍बुलिङदिरी मुबा जम्‍मासेन

येशूला मिनरी पुइ जुतोःला

परमेश्‍वर आबाला महिमाला लागिरी जम्‍मासेन

येशूदान प्रभु हिन्‍ना भिसी पाङ्‌तोःला

येशून हिन्‍ना सिबाग्‍याम सोबा ( ३७)

येशून हिन्‍ना सिबाग्‍याम सोबा य्‍हाङला प्रभु

जम्‍मासेन पुइ जुसी पाङ्‌तोःला येशू ख्रीष्‍टनोन हिन्‍ना य्‍हाङला प्रभु

येशून हिन्‍ना सिबाग्‍याम सोबा य्‍हाङला प्रभु

ङाइ पुइ जुसी पाङ्‌ला येशू ख्रीष्‍टनोन हिन्‍ना य्‍हाङला प्रभु

परमेश्‍वरला चोखो वेदीरी (ने.को. १११)

को: परमेश्‍वरला चोखो वेदीरी फुल्‍ला ङाला चु जोवन

ङाला चु सेमहेन्‍से (२) तगै ह्राङला महिमा (२)

१. ङाला परमेश्‍वर, ङाला प्रभु, ह्राङला बचन ङाला नाङ्‌सल (२)

धोपधोपरीनोन य्‍हाल पिन्‍बा (२) तगै ह्राङला महिमा (२)

२. थीला ङाला चु या न्‍ही धन्‍यवादला भेटी फुल्‍बारी (२)

ङाला चु सेमहेन्‍से (२) तगै ह्राङला जयजयकार (२)

परमेश्‍वरसे जम्‍बुलिङला (ने.को. ७)

परमेश्‍वरसे जम्‍बुलिङला म्‍हिदा चुह्रङ्‌बा माया लजी (२)

थेसे ह्राङलान गिक जेन झादा जम्‍बुलिङरी पुइखजी (२)

जुन जुन म्‍हिसे थेदा विश्‍वास लला (२)

नाश आत तर जुकजुकधोना जुनी याङ्‌ला (२)

प्रभु येशू ख्रीष्‍ट य्‍हाङला परमेश्‍वर

प्रभु येशू ख्रीष्‍ट य्‍हाङला परमेश्‍वर

सदन दयामाया लबा य्‍हाङला प्रभु येशू

तगै सदन स्‍तुति, मानदेन शक्ति

दुखरी आँट पिन्‍बा य्‍हाङला प्रभु

सदन ह्रो लबा य्‍हाङला प्रभु येशू

तगै सदन स्‍तुति, मानदेन शक्ति

ङाला ल्‍हुइरी (अनुवाद)

ङाला ल्‍हुइरी छार गे लउ येशू (२)

ङाला ल्‍हुइरी छार गे (२)

ङाला ल्‍हुइरी छार गे लउ येशू

ङाला परिवाररी छार गे लउ येशू (२)

ङाला परिवाररी छार गे (२)

ङाला परिवाररी छार गे लउ येशू

ङाला मण्‍डलीरी छार गे लउ येशू (२)

ङाला मण्‍डलीरी छार गे (२)

ङाला मण्‍डलीरी छार गे लउ येशू

ङाला खिम्‍जेमरी छार गे लउ येशू (२)

ङाला खिम्‍जेमरी छार गे (२)

ङाला खिम्‍जेमरी छार गे लउ येशू

ङाला ह्रोगदेरी छार गे लउ येशू (२)

ङाला ह्रोगदेरी छार गे (२)

ङाला ह्रोगदेरी छार गे लउ येशू

ङाइ एदा ङालान शान्‍ति पिन्‍बा मुला

ङाइ ङालान शान्‍ति पिन्‍बा मुला एदा

चु शान्‍ति जम्‍बुलिङसे पिन्‍बारी आखम एदा

चु शान्‍ति एग्‍याम खालैसेन बेन्‍बारी आखम

लोङ्‌बाडोबा आम्‍हन्‍गो खाइमै एसे

ङाला शान्‍ति मुला एदेन छ्‌याम सदन

शान्‍ति ... शान्‍ति ... शान्‍ति

ङाइ ङालान शान्‍ति पिन्‍बा मुला एदा

येशू ह्राङ ङाला जीवनरी फेप्‍खजी

येशू ह्राङ ङाला जीवनरी फेप्‍खजी

कलबरी गङ्‌री का बगब लजी

ह्राङ जे हिन्‍ना ङादा थार्बा पिन्‍बा प्रभु

धोपधोपला च्‍याल्‍दा टाङ्‌ना लबा प्रभु

पवित्र आत्‍मा फेप्‍खजी

पवित्र आत्‍मा फेप्‍खजी सिरिरी लाबा ह्रङ् लसी

मुग्‍याम नाम ताइबादेन लुङ्‌बा मे ह्रङ् लसी

फुइबा पिन्‍गो ङनीदा पवित्र आत्‍माला

छोर्वा पिन्‍गो ङनीदा ग्‍यालम उन्‍गो थार्बाला

हल्‍लेलूयाह गोला प्रशंसा तगै प्रभुदा

हल्‍लेलूयाह गोला प्रशंसा तगै प्रभुदा

हल्‍लेलूयाह गोला महिमा तगै प्रभुदा

हल्‍लेलूयाह गोला जयजयकार तगै प्रभुदा

होसन्‍ना गोला ङाला लेसे प्रभुदा

होसन्‍ना गोला ङाला सेमहेन्‍से प्रभुदा

होसन्‍ना गोला या नी ह्राप्‍सी प्रभुदा

ङाला चु आत्‍मासे प्रशंसा लला

ङाला चु आत्‍मासे प्रशंसा लला

महिमा फुल्‍ला प्रभु येशूदा

ह...हल्‍लेलूयाह ह...हल्‍लेलूयाह

पवित्र आत्‍मा फेप्‍खउ ङनी थोरी

आत्‍मारी भङ् पिन्‍गो ङन्‍दा

ह...हल्‍लेलूयाह ह...हल्‍लेलूयाह (२)

य्‍हाङ तामाङ य्‍हाङलान ग्‍योइ

य्‍हाङ तामाङ य्‍हाङलान ग्‍योइ

जम्‍मासेन ढोगे बाइबल छ्‌योइ

जम्‍बुलिङला जम्‍मान स्‍हे बाइबल न्‍हङ्‌री याङ्‌मुला

ला य्‍हुल म्‍हि य्‍हुल्‍ला जम्‍मान ताम बाइबल न्‍हङ्‌रीन याङ्‌मुला

परमेश्‍वरला मायादा गोबारी बाइलबल य्‍हाङसे ढोतोःला

ज्ञान बुद्धि विवेक याङ्‌दासी येशूदा महिमा लतोःला

सान्‍गोले सान्‍गोले सेम लसी सक्‍सेन सान्‍गोले

सान्‍गोले सान्‍गोले सेम लसी सक्‍सेन सान्‍गोले

येशू सिबाग्‍याम सोजिमु चु ताम सेमरी ढन्‍गोले

य्‍हाङदा पापग्‍याम फेबारी क्रूसरी येशू सिजीमु

कालला शक्तिदा ढासीनम सोमरेमाकुनु रेजीमु

येशूदा महिमा लला चु ल्‍हुइसे

येशूदा महिमा लला चु ल्‍हुइसे

थेदान जयजय फुल्‍ला जहिलेन चु ल्‍हुइसे

जम्‍बुलङिरी ङ्‌हाछ्‌याङ् गिक्‍खेन येशून गा

येशू बाहेक खालैसे थार्बा आपिन गा

थे तसी जम्‍मान ढिक्‍तोःजी

येशूदा महिमा फुल्‍तोःजी

प्रभु ङन्‍दा किन्‍गो

१. प्रभु ङन्‍दा किन्‍गो

ह्राङसे ग्‍यालम उन्‍गो

प्रभुदा लला आराधना

२. फेप्‍खउ पवित्र आत्‍मा

ङनी जम्‍मालान गुङ्‌री

ङन्‍से सेम ठोङ्‌बा मुला

३. फेप्‍खउ शान्‍तिला आत्‍मा

ङनी जम्‍मालान गुङ्‌री

ङन्‍से सेम ठोङ्‌बा मुला

मुरीम पुतली फ्‍याङ्‌बा ह्रङ् (कोलागदेसे गोबा व्‍हाइ)

१. मुरीम पुतली फ्‍याङ्‌बा ह्रङ्

येशूला व्‍हाइ गोदासी

स्‍याइलोम जम्‍मान ख्‍वाराङ्‌राङ्

२. खउ जत्धुगु आले आङा

जम्‍मान य्‍हाङ छ्‌याम ढिक्‍गे

ताङ्‌गे नेगे या ह्राप्‍गे

येशूला मिनरी व्‍हाइ गोगे

३. धिनी म्‍हेन्‍दो फोले सार्बा ह्रङ्

येशूला मिनरी व्‍हाइ गोसी

स्‍याइलोम जम्‍मान ख्‍वाराङ्‌राङ्